DOLŽNOST PREŽIVLJANJA

# I. VZAJEMNA DOLŽNOST PREŽIVLJANJA

* **vzajemna dolžnost preživljanja** velja le med člani družine:
* med starši in otroki *(tudi med posvojencem in posvojiteljem)*
* med otrokom in zakoncem njegovega roditelja *(očim/mačeho in pastorek/pastorka)*

## DOLŽNOST PREŽIVLJANJA OTROKA

* preživljanje otroka je **pomembna dolžnost staršev**
* dolžnost preživljanja je **neodvisna** **od** **roditeljske pravice**, saj morajo starši preživljati otroke tudi
* po odvzemu roditeljske pravice
* po prenehanju roditeljske pravice: če otrok redno študira, če otrok zaradi prizadetosti ni sposoben za pridobivanje in nima sredstev za življenje, če je sklenil zakonsko zvezo in ga zakonec ni sposoben preživljati
* če otroci in starši živijo skupaj, se otroka preživlja **v okviru skupnega gospodinjstva**
* če otroci in starši ne živijo skupaj, je tisti starš, ki nima otroka pri sebi, dolžan **prispevati za preživljanje v denarju**
* **preživljanje otroka** pomeni pokrivanje izdatkov za življenje, vzgojo, šolanje in izobraževanje otroka
* **obseg obveznosti** se ravna po potrebah otroka in zmožnostih staršev – starši morajo otroku zagotoviti vsaj eksistenčni minimum, v ta namen morajo izkoristiti vse možnosti za zaslužek
* **višina prispevanja v denarju** se odmeri glede na dohodek iz delovnega razmerja in glede na vse finančne vire, tudi potencialne *(upoštevajo se dohodki, ki jih daje kmetija, lastnina nepremičnine, položaj glede dolgov)*
* če je premoženjsko stanje zavezanca izredno dobro, mora omogočiti otroku nadpovprečni življenjski standard
* **če ima otrok lastne dohodke iz dela**, je dolžan prispevati za svoje preživljanje izobraževanje
* **če ima otrok dohodke iz premoženja**, se uporabijo za njegovo preživljanje
* Konvencija: starši morajo v skladu s svojimi možnostmi **zagotoviti življenjske razmere, ki so potrebne za otrokov razvoj**, otroku je treba zagotoviti preživnino doma in v tujini

## DOLŽNOST PREŽIVLJANJA STARŠEV

* polnoletni otroci so dolžni preživljati svoje starše, če so ti nesposobni za delo in nimajo sredstev za preživljanje
* vendar je otrok dolžan preživljati samo starša, ki je izpolnjeval preživninsko obveznosti – zaradi načela vzajemnosti

# II. ZNAČILNOSTI PREŽIVNINE

## DOLOČANJE PREŽIVNINE

* preživnina se določi **glede na potrebe** **preživninskega** **upravičenca** in **zmožnosti** **preživninskega zavezanca**
* če je zavezancev več, se **breme porazdeli** mednje
* o preživnini lahko skleneta zavezanec in upravičenec **dogovor pred CSD** – dogovor je izvršilni naslov
* če do dogovora ne pride, se **preživnina zahteva s tožbo**
* **odpoved preživnini vnaprej nima pravnega učinka** – praksa odstopa od tega načela pri preživljanju zakonca

## ODLOČANJE SODIŠČA V ZVEZI S PREŽIVLJANJEM OTROK

* pri razvezi ali razveljavitvi zakonske zveze, **sodišče določi preživljanje otroka v sodbi**
* po uradni dolžnosti
* na zahtevo upravičenca
* v primeru **ugotavljanja očetovstva** **sodišče odloči samo na podlagi ustreznega zahtevka**, le izjemoma lahko določi preživljanje tudi tedaj, ko zahtevek ni postavljen in sodišče ugotovi, da bi bilo preživljanje otroka potrebno
* v nobenem primeru **sodišče ni vezano na postavljeni zahtevek** *(ni treba da določi takšno preživnino kot je v zahtevku)*
* če se preživljanje ne določi v sodbi, se lahko **zahteva s posebno tožbo**
* za otroke, ki niso polnoletni, toži in postavi zahtevek za preživnino zakonec
* otroci, ki so polnoletni in se redno šolajo, sami tožijo starša in sami postavijo zahtevek za preživnino

## VALORIZACIJA PREŽIVNINE

* Ministrstvo za delo, družino in socialne zadeve **valorizira preživnine** glede na gibanje stroškov in plač
* CSD **o valorizaciji preživnine obvesti zavezanca in upravičenca do preživnine** – izvršilni naslov sta sodna odločba o preživnini/dogovor o preživnini in obvestilo o valorizaciji
* **določbe o valorizaciji se lahko tudi dogovorijo** pri CSD – če je dogovorjeni način za zavezanca ugodnejši od zakonskega, se uporablja dogovorjeni način, ki je ugodnejši

## SPREMEMBA VIŠINE PREŽIVNINE

* preživninski upravičenec in preživninski zavezanec lahko zahtevata od sodišča, da **spremeni višino preživnine**, če se spremenijo okoliščine preživljanja *(rebus sic stantibus)*, na podlagi katerih je bil sklenjen sporazum ali izdana odločba – **če se spremenijo zmožnosti zavezanca ali potrebe upravičenca**
* pravico zahtevati povečanje preživnine za otroka ima roditelj, pri katerem otrok živi do otrokove polnoletnosti
* dokler teče pravda o preživljanju, se **preživljanje zagotovi z začasno odredbo**

## POVRAČILO STROŠKOV PREŽIVLJANJA

* **povračilo stroškov**, ki so bili potrebni ali upravičeni za preživljanjelahko zahteva:
* oseba, ki preživlja preživninskega upravičenca namesto preživninskega zavezanca
* preživninski zavezanec, ki je dolžan preživljati preživninskega upravičenca, vendar ni edini zavezanec
* povračila ne more zahtevati oseba, ki je nekoga preživljala z darilnim namenom ali se je povračilu odpovedala

## ZNAČILNOSTI PRAVICE DO PREŽIVLJANJA

* **preživljanje je zakonska pravica in dolžnost**: zakon določa upravičence, zavezance in pogoje preživljanja
* **preživljanje je osebna pravica in dolžnost**: ne more se prenašati na drugega niti med živimi niti v primeru smrti, s smrtjo zavezanca ali upravičenca ugasne, posamezni zapadli obroki se lahko podedujejo, preživninski zahtevek se ne more odstopiti, ne zastaviti, ne zarubiti, ne pobotati
* **preživljanju se ni možno vnaprej odpovedati**: praksa odstopa od tega načela pri preživljanju zakoncev
* **preživljanje se ne prisodi po uradni dolžnosti**: razen preživljanja za otroka po starših ob razvezi
* **preživnina ne more zastarati**: zastarajo samo posamezni preživninski obroki, kot posledica načela, da nihče ni dolžan preživljati za nazaj *(nemo pro praeterito alitur)*
* **preživljanje se lahko prisodi le za naprej**: preživnina se prisodi od dneva ko je bil postavljen zahtevek
* **preživninska terjatev ima v izvršbi prednost pred ostalimi terjatvami**: za poplačilo premoženjskih terjatev se v izvršbi poseže na dve tretjini prejemkov

**zavezanec ne more od upravičenca zahtevati, naj mu povrne preživljanje**: po koncu preživljanja starši od polnoletnih otrok ne morejo zahtevati, naj vrnejo preživljanje